Rikunarita-ORG/Wikinium huggingface dataset:
# Abstraktný expresionizmus

Akčná maľba - ukážka
**Abstraktný expresionizmus** je štýl abstraktného výtvarného umenia. Vznikol po skončení 2. svetovej vojny v roku 1945. Vychádzal zo surrealistického automatizmu s vplyvom čínskej a japonskej kaligrafie a ovplyvnil predovšetkým západných umelcov.

Abstraktný expresionizmus sa neskôr čiastočne rozčlenil na niekoľko prúdov:

* akčná maľba (Jean Fautrier)
* informel
* tašizmus

## Charakteristika

V tvorbe prevláda spontánnosť, geometrické tvary sú potlačené. Diela nemajú jasne určiteľný motív a divák v nich vidí to, čo sa naučil vidieť (či chce vidieť), prípadne to, čo cíti. Dominantným prvkom diel je farba.

## Hlavní predstavitelia abstraktného expresionizmu

|  |  |  |
| --- | --- | --- |
| * Charles Alston
* William Baziotes
* Norman Bluhm
* Louise Bourgeois
* James Brooks
* Hans Burkhardt
* Jack Bush
* Alexander Calder
* Nicolas Carone
* John Chamberlain
* Elaine de Kooning
* Willem de Kooning
* Robert De Niro, Sr.
* Richard Diebenkorn
* Enrico Donati
* Friedel Dzubas
* Norris Embry
* Jimmy Ernst
* Herbert Ferber
* Jane Frank
* Helen Frankenthaler
* Sam Francis
* Michael Goldberg
* Arshile Gorky
* Adolph Gottlieb
* Cleve Gray
* Philip Guston
* Elaine Hamilton
* David Hare
* Grace Hartigan
* Hans Hofmann
* Paul Jenkins
* Franz Kline
* Albert Kotin
* Lee Krasner
* Ibram Lassaw
* Norman Lewis
* Richard Lippold
 |  | * Seymour Lipton
* Morris Louis
* Conrad Marca-Relli
* Nicholas Marsicano
* Joan Mitchell
* Robert Motherwell
* Louise Nevelson
* Barnett Newman
* Isamu Noguchi
* Kenzo Okada
* Ray Parker
* Jackson Pollock
* Fuller Potter
* Richard Pousette-Dart
* Ad Reinhardt
* Milton Resnick
* George Rickey
* Jean Paul Riopelle
* William Ronald
* Mark Rothko
* Theodore Roszak
* Anne Ryan
* Louis Schanker
* Jon Schueler
* David Smith
* Theodoros Stamos
* Hedda Sterne
* Clyfford Still
* Mark di Suvero
* Mark Tobey
* Bradley Walker Tomlin
* Jack Tworkov
* Cy Twombly
* Esteban Vicente
* Emerson Woelffer
* Hale Woodruff
* Taro Yamamoto
* Manouchehr Yektai
 |

## Referencie

## Pozri aj

* Abstraktné umenie

## Iné projekty

|  |  |
| --- | --- |
|  | Umelecký portál |

Commons* Commons ponúka multimediálne súbory na tému **Abstraktný expresionizmus**
# Fauvizmus

Alexis Mèrodack-Jeanneau: La Danseuse jaune
**Fauvizmus** [vyslov: fóvizmus] (z fr. fauve - dravec, šelma) je smer moderného výtvarného umenia 20. storočia, ktorý vznikol vo Francúzsku na začiatku 20. storočia na zvyškoch impresionizmu. Ako štýl sa vyskytoval v tvorbe moderných umelcov v rokoch 1900 až 1910. Ako hnutie však fungoval len v rozpätí rokov 1905 až 1907, keď sa uskutočnili tri fauvistické výstavy. Vedúcimi predstaviteľmi hnutia boli Henri Matisse a André Derain. Neskôr z fauvizmu vyrástol expresionizmus aj kubizmus.

Fauvizmus nevytváral žiaden program. Jeho základ tvorili krikľavé farby. Fauvizmus zavrhol staré tradičné formy a techniky, zdôrazňoval citlivosť v umení, propagoval „dravé“ experimentovanie.

Charakteristické pre tento štýl je vyznačovanie kontúr tmavými hrubými čiarami, snaha o čistú farbu a jednoduchú skratku, o konštrukciu, obrazový priestor bez modelácie a tieňovania, o dokonalú harmóniu medzi emocionálnym výrazom a dekoratívnou kompozíciou - podľa nich má výrazová sila obrazu vychádzať z farebnej plochy, ktorú vníma divák „vo svojom vnútri“.

Fauvizmus býva tiež označovaný ako "extrémne rozvinutý" van Goghovský postimpresionizmus, inými tiež ako odnož expresionizmu. .

## Referencie

## Iné projekty

|  |  |
| --- | --- |
|  | Umelecký portál |

Commons* Commons ponúka multimediálne súbory na tému **Fauvizmus**
# Altermoderna

**Altermoderna** je pojem, ktorý použil Nicolas Bourriaud ako názov výstavy a rovnomennej eseje "Altermoderna". Pojem vysvetľuje z hľadiska významu predpony alter - čo znamená, iný. „Altermodernizmus možno definovať ako moment, od ktorého pre nás začalo byť nemožné vytvárať niečo, čo dáva zmysel z východiskovej perspektívy určitej heterochrónie, teda na základe predstavy ľudskej histórie, ktoré pozostáva z plurality
temporalít, predstavy opovrhujúcej nostalgiou po avandgarde a vlastne aj po akejkoľvek inej ére - pozitívna vízia chaosu a spletitosti.” (Bourriaud, P., 2011, s. 89). Ďalej spomína pozitívnu skúsenosť z dezorientácie prostredníctvom umeleckej formy, ktorá sleduje všetky línie v čase aj priestore, pričom z umelca tvoriaceho takýmto spôsobom sa stáva kočujúci nomád, ktorý premiestňuje seba aj diela nielen v priestore, ale hlavne v čase (site specific, time specific). Každý umelec sa prejavuje na svojej vlnovej dĺžke a jeho hlavnou činnosťou sa stáva balenie, produkcia, rekoncepcia a distribúcia.

## Znaky

Altermodernu charakterizuje kolektívne autorstvo, fragmentalizácia, úplná decentralizácia, alterego-identifikácia, alternatívne formy výstavných priestorov a pod. Altermoderna ponúka skrátka množstvo alternatív, ktoré môžu spôsobovať v umeleckej tvorbe aj percepcii dezorientáciu. Reaguje a nadväzuje na postmodernu.

## Pozri aj

* postmodernizmus
* filozofický postmodernizmus

## Zoznam literatúry

|  |  |
| --- | --- |
|  | Umelecký portál |

* Bourriaud, P.: *Altermoderna. Sešit pro umění, teorii a příbuzné zóny,* 2011, roč. 5, č. 10, s. 89.
* Janečková, Z.: *ID-IDENTITA (NE) ZNÁMA (time specific in-cognito in-stantná id-entita)*, dizertačná práca, Brno: FaVU VUT, 2012, s. 12.
# Ilustrácia

**Ilustrácia** je výtvarné stvárnenie myšlienky textu diela. Ilustrácia zjednodušuje text, jeho ťažšie opísateľné časti, uľahčuje orientáciu v texte a podporuje stotožnenie predstáv autora a čitateľa.

Tvorca ilustrácií vyjadrujúci myšlienky v texte pomocou obrazov, alebo odborník z určitej oblasti tvoriaci technickú ilustráciu sa nazýva ilustrátor.

## Rozdelenie

Ilustrácie delíme podľa ich použitia:

* knižná ilustrácia (kresba, maľba, fotografia, ilustrácia bibliofílie ...)
	+ detská (kresba, maľba, fotografia) štýlom a formou prístupná detskému čitateľovi
	+ umelecká (kresba, maľba, fotografia) majúca vlastnú myšlienku, umelecká vízia textu
* vedecká ilustrácia (schéma, graf, plán, mapa, diagram, nákres, taxonómia) obrazné a schematické znázornenie
	+ technická (schéma, graf, plán, diagram, nákres) presné schémy, výkresy

|  |  |
| --- | --- |
|  | Umelecký portál |
# Dokumentárny film

Plagát k dokumentárnemu filmu Nanuk, človek primitívny z roku 1922
**Dokumentárny film** je druh filmu, ktorého hlavným cieľom je sprostredkovanie a dokumentácia skutočnosti. Snímaním reality sa vymedzuje oproti filmu hranému. Používa špecifické techniky natáčania – snímanie voľnou kamerou z ruky, skrytou kamerou, kontaktné snímanie zvuku, improvizované reakcie na prebiehajúcu udalosť – ktoré niekedy preberajú aj iné filmové žánre ako fiktívny dokument/paradokument, či napodobňujú dokumentárny spôsob snímania, aby zvýšili dojem autenticity.

Dokumenty sa niekedy stávajú nástrojom propagandy (napr. nacistický dokument Večný žid z roku 1940) či manipulácie, niekedy sú naopak svedectvom, manifestom či druhom investigatívnej práce.

## Etymológia

Prídavné meno dokumentárny (franc. documentaire) sa v súvislosti so zobrazovaním prvýkrát objavilo v roku 1879 v jednom z vydaní slovníka francúzskeho jazyka Émila Littrého. Výskyt tohoto termínu je tu doložený v dvoch dobových časopisoch. Prvý prípad súvisí s článkom o stavbe parížskeho mosta Pont-Neuf v 16. storočí. Vzniklo vtedy niekoľko projektov a pre zlepšenie posúdenia bol každý z nich dopracovaný taktiež do tvaru realistickej maľby, aby rozhodujúca verejnosť mohla vďaka tomuto „dokumentárnemu hľadisku“ lepšie posúdiť, ktorý z projektov realizovať.

V druhom článku sa pojmom *documentaire* charakterizuje vernosť zobrazenia života Arabov v obrazoch maliara a spisovateľa Eugena Fromentina.

Kontextuálne blízke použitie druhého z významov sa objavuje aj v kinematografii, kde sa týmto termínom občas označovali krátke filmy spoločnosti bratov Lumièrovcov, nakrútené v exotických krajinách, ktorých cieľom bolo priniesť svedectvo o odlišnom spôsobe života. K trvalejšiemu používaniu tohoto pojmu došlo až oveľa neskôr, keď sama kinematografia už našla pre seba stabilnejšie meno. V roku 1926 publikoval Škót John Grierson v New York Sun článok venovaný filmu Američana Roberta Flahertyho, ktorý označil za prevratný a jeho kvalitu dosiahnutú autenticitou za dokumentárnu.

## Začiatky

Pomyselná os základov dokumentárneho filmu vedie od Lumièrovcov k Flahertymu, ktorý už svojim prvým filmom Nanuk zo severu z roku 1922, natočeným s rodinou Inuitov na kanadskom území, otvoril nové horizonty kinematografie, keď vytvoril dramaticky obraz každodenného života ľudí žijúcich v podmienkach drsného severu. S Flahertym vstúpila do kinematografie nielen nová autenticita, ale aj nové využitie postupov hraného filmu – kvôli možnosti názorného a esteticky pôsobivého snímania každodenných situácií na autentických miestach a s autentickými aktérmi.

## Pozri aj

* Dokumentárny portrét na Slovensku

## Iné projekty

Commons* Commons ponúka multimediálne súbory na tému **Dokumentárny film**

## Externé odkazy

* Medzinárodná dokumentaristická asociácia (po anglicky)

## Zdroj

|  |  |
| --- | --- |
|  | Filmový portál |

*Tento článok je čiastočný alebo úplný preklad článku Dokumentární film na českej Wikipédii.*
# Romantický film

Tyrone Power a Alice Faye vo filme *The Mad Parade* (1938).
**Romantický film** alebo výnimočne aj **Milostný film** je film o milostnom príbehu alebo romantickom dobrodružstve, ktorý zdôrazňuje vášeň, emóciu a lásku. Tento druh filmov je na začiatku väčšinou plný lásky a väčšinou končí romantickou drámou.

Romantické filmy robia lásku alebo hľadanie lásky ústrednou osou príbehu. Často sa milenci stretávajú a musia prekonávať prekážky, ako sú finančné problémy, fyzické alebo psychické choroby, diskriminácia na základe sociálneho alebo rasového postavenia alebo rodinné problémy, ktoré ohrozujú stabilitu ich zväzku. Ako v každom romantickom vzťahu, napätie každodenného života a jeho pokušenia budú súčasťou scenárov romantických filmov.

## Referencie

## Iné projekty

Commons* Commons ponúka multimediálne súbory na tému **Romance films**

## Externé odkazy

|  |  |
| --- | --- |
|  | Filmový portál |

* Romance film
# Mušketierovka

Postava šermiara z diela *Traja mušketieri*.
**Mušketierovka** je kinematografický žáner, ktorý je typický pre historické filmy. Kontext týchto filmov je v období od stredoveku po predvečer Francúzskej revolúcie cez renesanciu, náboženské vojny, storočia Ľudovíta XIII. a Ľudovíta XIV. Niektoré filmy sú inšpirované literárnymi dielami 19. storočia od Edmonda Rostanda, Paula Févala, Michela Zévaca a najmä Alexandra Dumasa. Veľmi skoro bol tento podžáner historického filmu predmetom rôznych úprav. Ide o žáner ktorý ťaží z akčných a často dobrodužných filmov.

## Známe francúzske filmy tohto žánru

Jednotlivé filmy:

* Traja mušketieri
* Fanfan tulipán
* Čierny tulipán
* Gróf Monte Christo
* Zorro
* Angelika
* Cyrano z Bergeracu
* Hrbáč
* Železná maska
* Kapitán Fracasse
* Kapitán
* Kňažná de Cléves
* V službách kráľa
* Tajnosti Paríža
* Cartouche
* Scaramouche
* Le Chevalier de Pardaillan

## Referencie

## Iné projekty

Commons* Commons ponúka multimediálne súbory na tému **Mušketierovka**

## Externé odkazy

|  |  |
| --- | --- |
|  | Filmový portál |

* Universalis
# Krátkometrážny film

*Roundhay Garden Scene* (1888)
**Krátkometrážny film** alebo **krátky film** je taký film, ktorého premietací čas nepresiahne 30 – 60 minút. Táto hranica však nie je presne stanovená. Akadémia filmových umení a vied definuje krátky film ako „originálny film, ktorého dĺžka nepresahuje 40 minút vrátane všetkých titulkov“.

História krátkych filmov začala už v počiatkoch kinematografie. Vtedy boli v podstate všetky filmy považované za „krátke filmy“, pretože sa skladali z jedného dejstva. Ako jeden z prvých krátkometrážnych filmov sa uvádza film *Roundhay Garden Scene* (1888), ktorý zobrazuje rodinu režiséra filmu. Ide aj o údajne najstaršie dochované filmové dielo.

## Referencie

## Iné projekty

|  |  |
| --- | --- |
|  | Filmový portál |

Commons* Commons ponúka multimediálne súbory na tému **Krátkometrážny film**
# Austin (Texas)

|  |
| --- |
| Austin |
| hlavné mesto amerického federálneho štátu Texas |
|  Centrum mesta z Lady Bird Lake  |
| **Prezývka:Live Music Capital of the World, Silicon Hills* |
|  |
| Štát |  Spojené štáty |
| Fed. štát | Texas |
| County | Travis County, Williamson County, Hays County |
|  |
| Rieka | Colorado River |
|  |
| Nadmorská výška | 149 m n. m. |
| Súradnice | ﻿ / ﻿ |
|  |
| Rozloha | 271,8 km² (27 180 ha) |
|  |
| Obyvateľstvo | 797 390 (*2011*) |
| Hustota | 2 933,74 obyv./km² |
|  |
| Rok založenia | 1835 |
| Primátor | Kirk Watson |
|  |
| Časové pásmo | CST (UTC - 6) |
|  - letný čas | CDT (UTC - 5) |
| PSČ | 78701-78705, 78708-78739, 78741-78742, 78744-78769 |
| Telefónna prevoľba | +1(0)512 |
|  |
|

 Poloha mesta v rámci USA

 |
|

 Poloha mesta Austin v rámci federálneho štátu Texas
 |
|  Interaktívna mapa mesta
 |
|  |
| **Wikimedia Commons:**  Austin, Texas |
| **Webová stránka:**   austintexas.gov |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Austin** je hlavné mesto amerického štátu Texas a hlavné sídlo Travis County. Nachádza sa v centrálnej časti Texasu, je to 4. najväčšie mesto v štáte a 16. najväčšie v USA.

Má rozlohu 669,3 km² a okolo 690-tisíc obyvateľov. Je kultúrnym a ekonomickým centrom metropolitnej oblasti Austin-Round Rock s populáciou 1,4 milióna obyvateľov.

## Osobnosti mesta

* Dabney Coleman (\* 1932), herec
* Tobe Hooper (\* 1943), režisér, producent a scenárista
* Kenneth Dale Cockrell (\* 1950), astronaut
* Jay O. Sanders (\* 1953), herec
* Matt McCoy (\* 1958), herec
* Michelle Forbesová (\* 1965), herečka
* Ethan Hawke (\* 1970), herec a spisovateľ
* Ricardo Chavira (\* 1971), herec
* Angela Bettisová (\* 1973), herečka
* Mehcad Brooks (\* 1980), herec
* Bryan Clay (\* 1980), desaťbojár
* Benjamin McKenzie (\* 1980), herec
* Marshall Allman (\* 1984), herec
* Amber Heardová (\* 1986), herečka
* Angus T. Jones (\* 1993), herec

## Partnerské mestá

* Adelaide, Austrália, 1983
* Antalya, Turecko, 1998
* Edmonton, Kanada
* Gwangmyeong, Kórejská republika
* Koblenz, Porýnie-Falcko, Nemecko, 1992
* Lima, Peru, 1981
* Maseru, Lesotho, 1978
* Óita, Japonsko, 1990
* Orlu, Nigéria, 2000
* Saltillo, Mexiko, 1968
* Taichung, Taiwan, 1986
* Xishuangbanna, Čína, 1997

## Pozri aj

* Hlavné mestá štátov USA

## Iné projekty

Commons* Commons ponúka multimediálne súbory na tému **Austin (Texas)**
# Virus Bulletin

**Virus Bulletin** je periodikum, zameriavajúce sa na prevenciu, metódy detekcie a odstraňovania škodlivého softvéru. Vznikol v roku 1989.

## Externé odkazy

* Stránka Virus Bulletin
# Hodnotenie

**Hodnotenie** je zisťovanie hodnoty, pripisovanie hodnoty, napr. mravné hodnotenie.

## Iné projekty

CommonsWikicitáty* Commons ponúka multimediálne súbory na tému **Hodnotenie Wikicitáty ponúkajú citáty od alebo o **Hodnotenie**

## Externé odkazy

* FILIT – zdroj, z ktorého pôvodne čerpal tento článok.
# Zoznamovací portál

**Zoznamovací portál** je typ internetovej stránky, kde si užívatelia internetu môžu hľadať priateľov či partnerov, spolu komunikovať a dohodnúť si osobné stretnutia. Väčšina zoznamovacích portálov vyžaduje vytvorenie vlastného profilu osobnosti.

## Druhy zoznamiek

Na trhu existuje veľké množstvo rôznych zoznamovacích portálov rôznej kvality. Niektoré portály sa snažia priradiť svojim užívateľom partnerov, ktorý sa k nim podľa výsledkov testu osobnost najviac hodia. V tomto prípade ide o matchmakingové zoznamky.

Druhým typom su tradičnejšie portály, ktoré ponúkajú svojim užívateľom možnosť vyhľadávať v databáze svojich členov podľa rôznych kritérií alebo si podať inzerát.

Sociálne siete majú čiastočne iný cieľ ako tradičné zoznamky. Môžu však tiež slúžiť tomuto účelu a užívatelia si takto môžu rozširovať okruh svojich známych cez vlastných priateľov. Podľa výskumov sa v tomto smere osvedčil najmä Facebook, na drhom mieste skončil Second Life Vplyvu sociálnych sietí na online zoznamovanie sa venovalo niekoľko výskumov.

Zoznamovacie portály tiež môžeme deliť na platené a neplatené.

## Trh s online zoznamovaním

Trhs s online zoznamovaním rastie. Je to spôsobené zmanou životného štýlu spojenou so stále rastúcim používaním internetu. Tiež technológie ako napríklad populárne mobilné aplikácie sprístupňujú tieto služby bližšie k užívateľom. Len v minulom roku (2014) zaznamenal rast tohto priemyslu v USA 4,8% a návranosť 2 mld. dolárov. V USA tento sektor zamestnáva 7 649 ľudí.

## Problematické aspekty online zoznamovania

Jedným z negatívnych spektov je scammimg. Ide o metódu, keď si užívateľ vytvorí podvodný profil osobnosti s cieľom získať peniaze od ostatných užívateľov. Niektoré krajiny podnikli právne kroky na ochranu svojich spotrebiteĺov v tomto smere.

Self-branding je novým trendom spôsobeným rozvojom internetu. Je to strategické vytváranie identity, definuje kto sme a ako chceme aby nás vnímali ostatní. Ide o jav, kedy si užívatelia vytvárajú svoj vlastný online image, profil alebo značku, pomocou ktorej prezentujú seba ostatným užívateľom. Užívatelia seba definujú podobne ako produkt, chcú byť originálni a iní ako ostatní, a snažia sa tak zaujať ostatných užívateľov. Ich cieľom zíslať to, čo hľadajú, v tomto prípade zoznámenie, prieteľstvo či vzťah.

Hore spomenutý aspekt vedie k ďalšiemu problému, ktorým je klamanie. Môže sa stať, že užívatelia klamú tom kto sú. Takéto zavádzanie ostatných užívateľov vplýva na zvyšovanie nedôvery k zoznamovaniu sa v onlie prostredí.

Platenie za služby je ďalším problematickým aspektom. Ceny môžu byť niekedy príliš vysoké a užívatelia si potom kladu otázku prečo by mali platiť za zoznámenie sa s ľuďmi.

## Referencie
# Reportéri bez hraníc

|  |
| --- |
| Reportéri bez hraníc |
|
Logo Reportérov bez hraníc |
| Základné informácie |
| Vznik | 1985 |
| Typ | výskumný inštitút, think tank |
| Ústredie | Paríž, Francúzsko |
| Ďalšie informácie |
| Webstránka | www.en.rsf.org |

**Reportéri bez hraníc** (franc. *Reporters sans frontières*, angl. *Reporters Without Borders*, nem. *Reporter ohne Grenzen*) je v Paríži založená mimovládna organizácia, ktorá obhajuje slobodu tlače a médií. Zastáva sa novinárov a pracovníkov v médiách, sužovaných cenzúrou a perzekúciou. Organizáciu založili roku 1985 Robert Ménard, Rony Brauman a Jean-Claude Gillerbaud.

Za svoje aktivity získala organizácia v roku 2005 Sacharovovu cenu za slobodné myslenie.

Hodnotenie slobody tlače vo svete
## Pozri aj

* Internetová cenzúra
* Cenzúra internetu

## Externé odkazy

* Oficiálne internetové stránky

## Zdroj

* *Tento článok je čiastočný alebo úplný preklad článku Reportéři bez hranic na českej Wikipédii.*
# Chromium

|  |
| --- |
| Chromium |
|  *Logo*

---

 Chromium 63 na Windows 10

---

 |
| Základné informácie |
| Vývojár | vývojári Google a dobrovoľníci |
| Operačný systém | Windows, Android, OS X, Linux |
| Stav vývoja | aktívny |
| Typ softvéru | Webový prehliadač |
| Programovací jazyk | C, C++, Java, JavaScript, Python |
| Ďalšie odkazy |
| Webová stránka |  |
|

---

 Pozri aj Informačný portál |

**Chromium** je webový prehliadač typu open source, projekt, z ktorého si Google Chrome prevzal svoj zdrojový kód. Napísaný bol v programovacích jazykoch C++ a jazyku symbolických inštrukcií.

Predkompilované verzie je možné nainštalovať pre Windows, Linux a Mac,, ale je tiež možné stiahnuť si zdrojový kód tohto prehliadača a prepracovať ho tak, aby bežal aj pod inými platformami. Časť programu je uverejnená pod BSD licenciou,, iné časti pod ďalšími open-source licenciami, vrátane MIT licencie, LGPL, Ms-PL a MPL/GPL/LGPL trojnej-licencie.

## Referencie

## Externé odkazy

* Oficiálna stránka
# Android Things

**Android Things** (kódový názov **Brillo** alebo **Projekt Brillo**) je platforma založená na operačnom systéme android od spoločnosti Google, predstavená na Google I/O 2015. Je zameraná na použitie s nízkoenergetickými zariadeniami s malou pamäťou Internet of Things (IoT), ktoré sú obyčajne vyrobené z rôznych platforiem mikrokontrolérov.

Má podporovať Bluetooth low energy a Wi-Fi.

Spolu s Brillo, Google tiež predstavil protokol Weave, ktorý majú používať tieto zariadenia na komunikáciu s inými zariadeniami a predpokladá, že sa zavedie aj medzi inými operačnými systémami pre IoT.

## Referencie

## Zdroj

*Tento článok je čiastočný alebo úplný preklad článku Android Things na anglickej Wikipédii.*
# Google Pixelbook

Google Pixelbook
**Google Pixelbook** je prenosný laptop od firmy Google. Predstavený bol 4. októbra 2017 a začal sa predávať 30. októbra toho istého roku.
Oproti väčšine notebookov, ktoré Google vyrobil (Chromebook), sa Pixelbook líši vyššou cenovkou, ktorá začína na 999 USD.

## Parametre

Pixelbook ponúka 12,3" displej s rozlíšením 2400 x 1600 pixelov. Tablet má úplne otočný displej. O výkon sa starajú procesory radu Intel i siedmej generácie. Na výber je medzi i5 alebo i7. Veľkosť operačnej pamäte sa pohybuje opäť podľa zvolenej kombinácie medzi 8 až 16 GB. Interné úložisko ponúka 128 alebo 256 GB.

K tabletu je tiež za 99 USD možnosť dokúpiť stylus s názvom Pixelbook Pen. Tablet má tiež jednoduchšie prepojenie s telefónmi Google Pixel.

## Referencie

## Zdroj

* *Tento článok je čiastočný alebo úplný preklad článku Google Pixelbook na českej Wikipédii.*
# Nexus 5X

Nexus 5X
**Nexus 5X** je androidový smartfón, ktorý vyrába juhokórejská spoločnosť LG Electronics v spolupráci so spoločnosťou Google ako súčasť svojho radu Nexus. Uvedený bol 29. septembra 2015 a do predaja uvedený v októbri toho roku.

Obsahuje LCD displej s uhlopriečkou 5,2" a s rozlíšením 1080x1920 bodov s bodovou hustotou 424 ppi. Poháňa ho systém na čipe Qualcomm MSM8992 Snapdragon 808 a procesor Quad-core 1.44 GHz Cortex-A53 & dual-core 1.82 GHz Cortex-A57 a grafický procesor Adreno 418. Obsahuje vnútorné úložisko s kapacitou 16 alebo 32 GB a 2 GB RAM.

Primárna kamera má rozlíšenie 12,3 MP, laserové zaostrovanie a duálny LED blesk. Dokáže nahrávať video 2160p pri 30 fps. Použitý operačný systém je Android vo verzii 6.0 (Marshmallow).

Batéria má kapacitu 2700 mAh.

## Zdroj

* Parametre na stránke gsmarena
# Total Nonstop Action Wrestling

|  |
| --- |
| TNA Entertainment, LLC |
| Právna forma | s. r. o. |
| Odvetvie | Profesionálny wrestling Športová zábava |
| Založená | 2002 |
| Zakladateľ | Jeff Jarrett Jerry Jarrett |
| Sídlo | Nashville, Tennessee USA |
| Vedenie | **Dixie Carter** (Prezidentka) |
| Vlastník | Robert W. Carter |
| Web | impactwrestling.com |

**Total Nonstop Action (TNA) Wrestling** je súkromná americká wrestlingová spoločnosť, ktorú založili v roku 2002 Jeff a Jerry Jarrettovci. Svoje sídla má v Nashville, Tennessee.

## Tituly a ocenenia

### Držitelia titulov

| Titul | Šampión (aktuálny) | Dátum | Show/PPV | Šampión (bývalý) |
| --- | --- | --- | --- | --- |
| TNA World Heavyweight Championship | Austin Aries | 8. júl 2012 | Destination-X | Bobby Roode |
| TNA Television Championship | Devon  | 18. marec 2012 | Victory Road | Robbie E |
| TNA X Division Championship | Zema Ion | 8. júl 2012 | Destination-X | Kenny King, Mason Andrews a Sonjay Dutt |
| TNA World Tag Team Championship | Christopher Daniels & Kazarian | 28. jún 2012 | Impact Wrestling | Kurt Angle & A.J. Styles |
| TNA Women's Knockout Championship | Miss Tessmacher  | 10. jún 2012 | Slammiversary | Gail Kim |
| TNA Knockouts Tag Team Championship | Eric Young & ODB | 29. február 2012 | Impact Wrestling | Gail Kim & Madison Rayne |

## Iné projekty

Commons* Commons ponúka multimediálne súbory na tému **Total Nonstop Action Wrestling**

## Externé odkazy

* oficiálna stránka
* Česko-Slovenská stránka o TNA Archivované 2016-03-25 na Wayback Machine
* Impact Wrestling - Facebook
* Impact Wrestling Archivované 2012-06-18 na Wayback Machine - Twitter
* Impact Wrestling - YouTube